CB Peñas Huesca

O **Club Baloncesto Peñas Huesca**, tamén coñecido como **Levitec Huesca** por motivos de patrocinio, é un club profesional de baloncesto español con sede na cidade de Huesca, Aragón. Fundado inicialmente como *Club Deportivo Peñas Recreativas de Huesca* en 1977, non se constituíu legalmente até 1981. Competiu na liga ACB un total de 12 tempadas co obxectivo de eludir o descenso. Actualmente participa na Liga LEB Prata, onde xoga os seus partidos como local no Palacio Municipal, pavillón con capacidade para 4&nbsp;906 espectadores.

## Historia 
O club foi fundado como Club Deportivo Peñas Recreativas de Huesca no verán do ano 1977 (aínda que constituído legalmente o 24 de agosto de 1981), cando as "peñas" da cidade se adheriron ao proxecto de crear un equipo profesional de baloncesto. Esta entidade oscense comezou a súa andaina na tempada 1977-1978 na Terceira División e, aos poucos, foi ascendendo até chegar á Liga ACB na tempada 1983-1984.

O debut na ACB saldouse cun descenso pero no curso baloncestístico 1985-1986, tras un ano afastado da elite, o Peñas consolidouse como equipo ACB, iso si, sempre co obxectivo anual de salvar a categoría. Tras conseguir a permanencia nunha eliminatoria contra o Festina Andorra en 1996, os directivos do club víronse obrigados a vender a praza de ACB ao Baloncesto Fuenlabrada, xa que a situación económica era insustentable.

Ese ano o club é refundado Club Baloncesto Peñas Recreativas de Huesca, e dese xeito, a seguinte tempada disputou a primeira edición da LEB, contando cun orzamento baixo. A tempada non foi boa, aínda que logrou manterse na categoría. No entanto, o Peñas abandonou a LEB trala salvación, mantendo unicamente en competición os seus equipos de canteira na tempada 1997-1998. Na seguinte tempada, o equipo sénior inscribiuse na Liga EBA e obtivo bos resultados durante o tempo que permaneceu nesta categoría. Nos anos 2003 e 2004, o club oscense xogou a fase de ascenso á LEB 2 aínda que non logrou subir de categoría, feito que finalmente se produciu en 2005 ao saír vitorioso da fase final do campionato disputada en Palencia. Tras varios anos en EBA e LEB Prata, no ano 2010 o club ascende á segunda categoría, a LEB Ouro, na cal compite actualmente.

## Patrocinios 
Por motivos de patrocinio, o club tivo diversos nomes ao longo da súa historia:

* **Magia de Huesca** (1985–1990)
* **Huesca La Magia** (1990–1992)
* **Argal Huesca** (1992–1994)
* **Somontano Huesca** (1994–1995)
* **AGB Huesca** (1995–1996)
* **Iberagentes Huesca** (2000–2002)	
* **CAI Huesca** (2002–2004)
* **CAI Huesca La Magia** (2004–2007)
* **CAI Huesca Cosarsa** (2007–2008)
* **Lobe Huesca** (2008–2013)
* **Magia Huesca** (2016–2017)
* **Levitec Huesca** (2017–presente)

## Xogadores 
### Destacados 
*  Santiago Aldama
*  Alberto Alocén
*  Lucio Angulo
*  César Arranz
*  Nacho Biota
*  Salvador Guardia
*  Juan Antonio Hernández
*  Charly López Rodríguez
*  Joan Pagés
*  Iván Pardo
*  David Solé
*  Wallace Bryant
*  Ben Coleman
*  Alphonso Ford
*  Wayne Freeman
*  Brian Jackson
*  Granger Hall
*  John Morton
*  Larry Micheaux
*  Dyron Nix
*  Bryan Sallier
*  Reggie Slater
*  Derek Strong
*  Jimmy Wright
*  Rimas Kurtinaitis
*  Valeri Tikhonenko

## Palmarés 
**Copa LEB Prata**
* **Campións (1)**: 2010
* *Subcampións (1)*: 2006

## Historial 
## Notas 
## Véxase tamén 
### Ligazóns externas 
* Páxina web oficial do Peñas Huesca
* Perfil do Peñas Huesca en feb.es